ลาซิโอ เอาจริง หวังยืม ซาโก เสริมแนวรับ
ทีมอินทรีฟ้าขาวแห่งกรุงโรม พร้อมอ้าแขนรับ มามาดู ซาโก เซ็นเตอร์ฮาล์ฟทีมชาติฝรั่งเศส มาเสริมความแข็งแกร่งในแนวรับ ด้วยสัญญายืมตัวพร้อมออปชั่นซื้อขาด หลังเจ้าตัวส่อหมดออนาคตในถิ่นแอนฟิลด์ฤดูกาลหน้า,สำนักข่าวต่างประเทศ รายงานวันที่ 21 ก.ค. ว่า สโมสรลาซิโอ ทีมดังแห่งศึกกัลโซ เซเรีย อา ของอิตาลี ออกมาแสดงความสนใจคว้าตัว มามาดู ซาโก กองหลังส่วนเกินของทีมลิเวอร์พูล เข้ามายืนประจำการในตำแหน่งเซนเตอร์ฮาล์ฟให้กับทีมในฤดูกาลหน้าด้วยสัญญายืมตัว,ปราการหลังทีมตราไก่ วัย 25 ปี ย้ายจากปารีส แซงต์ แชร์แมง มาลงเล่นในถิ่นแอนฟิลด์ เมื่อปี 2013 แต่กลับโชว์ผลงานได้ไม่ค่อยน่าประทับใจ เมื่อในฤดูกาลล่าสุด ได้รับโอกาสลงเล่นเพียง 27 เกมเท่านั้น จากทุกรายการ ,และถึงแม้ว่าจะเป็นส่วนหนึ่งของทีมหงส์แดง ในการออกตระเวนทัวร์ปรีซีซั่นในย่านเอเชีย และ ออสเตรเลีย แต่ยังมีข่าวลืออย่างหนาหูว่า เจ้าตัวกำลังกลายเป็นส่วนเกินของทีม และจะถูกปล่อยตัวในช่วงซัมเมอร์นี้อย่างแน่นอน,ล่าสุด ลา ลาซิโอ เซียโม นอย สื่อในแดนมักโรนี รายงานว่า ทีมอินทรีฟ้าขาวมีแผนการดึงตัวกองหลังทีมชาติฝรั่งเศส มาค้าแข้งในถิ่นโอลิมปิค กรุงโรม ด้วยสัญญายืมตัว 1 ฤดูกาลพร้อมออปชั่นซื้อขาดในฤดูกาลหน้า ,ทั้งนี้ มีรายงานด้วยว่า เอเย่นต์ส่วนตัวของปราการหลังทีมตราไก่ เดินทางไปยังกรุงโรมเป็นที่เรียบร้อยแล้ว เพื่อทำการเปิดโต๊ะเจรจากับทีมลาซิโอ ให้มีการสรุปโดยเร็วที่สุด
ทีมอินทรีฟ้าขาวแห่งอิตาลี พร้อมอ้าแขนรับ มามาดู ซาโก เซ็นเตอร์ฮาล์ฟทีมชาติฝรั่งเศส มาเสริมความแข็งแกร่งในแนวรับ ด้วยสัญญายืมตัวพร้อมออปชั่นซื้อขาด หลังเจ้าตัวส่อหมดออนาคตในถิ่นแอนฟิลด์ฤดูกาลหน้า
มามาดู ซาโก,ทีมชาติฝรั่งเศส,ยืมตัว,หงส์แดง,ฝรั่งเศส,ลาซิโอ,ทีมอินทรีฟ้าขาว,ข่าว,ข่าวกีฬา,ไทยรัฐออนไลน์